450 g beet, geskil en in blokkies gesny
250 g aartapels, geskil en in blokkies gesny
Smelt die botter in 'n pot en braai die ui, beet en aartappels vir 5 minute. Roer aanhoudend.
Voeg die aftreksel, vinkel, loerierblaar en sout en peper by. Bring tot kookpunt, verlaag dan die hitte en kook stadig vir 1 uur.
Verwyder die loerblaar en proe vir sout en peper.
Bedien met 'n bietjie jogurt in die middel van die sopbak.
op 9/19/2009 08:42:00 am Nike-Nike Air Max Schoenen-Nike Sandals Dames Te Koop Goedkoop - De Beste Prijs Koop Nu Tot 49% Korting In Nike-Nike Air Max Schoenen-Nike Sandals Dames Nederland
Nike Women Summer Sandals 004,nike air max te koop,nike roshe run 2,leuke
Nike Women Summer Sandals 002,exclusieve nike air max,nike roshe run,merk
Nike Women Summer Sandals 001,nike air max goedkoop,nike sneakers air... Suid Afrika - Jou misdaad storie - Page 2 - Stormfront
Suid Afrika - Jou misdaad storie
06-21-2006, 07:52 AM #11
Re: Suid Afrika - Jou misdaad storie
Ek het vertroue in die polisie verloor
In die vroeë oggendure van 27 Julie 2004 het vier gewapende mans by ons huis ingebreek en ons met vuurwapens aangehou.
Die rowers het my seun in sy kamer oorval, en hom na ons kamer gebring met 'n vuurwapen teen sy kop. Toe vra hulle waar die ander mense van die huis was. Ek het gesê dat dit net die 3 van ons is. My man, seun en ek is aangesê om op die vloer te gaan lê waar hulle ons met elektriese koorde vasgemaak het. Een van die rowers het ons met 'n vuurwapen bewaak, terwyl sy makkers omtrent my huis leeggedra het.
Die leier het aanhoudend vir ons gevra waar die vuurwapens en kluis gehou word. My man het die heeltyd gesê daar is nie 'n kluis of vuurwapens nie. Al ons goed is uit kaste gegooi, en uiteindelik het hulle die kluis gekry. Toe dreig die man dat hy my sal verkrag, en my man en seun doodskiet as ons nie die sleutels oorhandig nie.
Die mense was omtrent 2 ure lank besig en het uiteindelik ons motor gevat, en ons in die kamer toegemaak en het toe weggegaan. Ons het ons losgewoel, en ek het na my huiswerker se kamer gegaan om te sien of hulle ok was. (Ek het nie vir die rowers gese dat sy in die erf bly nie).
Sy en haar man was baie geskok, en ek het haar selfoon vir my man gegee om die polisie en tracker te kontak, en het na die bure gegaan vir hulp. Die polisie was binne minute op die toneel en baie behulpsaam. En dis waar hulle behulpsaamheid geëindig het. Sedert die roof het ek verskeie kere al die Primrose-polisiestasie gebel en gevra om met die ondersoekbeampte te praat. Telkens word daar vir my gesê hy sal my terugskakel, wat nooit gebeur nie!
Party dae dink ek dis omdat dit net nog 'n statistiek is, en dat misdaad aanvaarbaar geword het indien mense nie dood of beseer word nie.
Ek dink ek het vertroue in die polisie verloor.
Dawn Vos, Oos-Rand
06-21-2006, 07:54 AM #12
Die polisie 'is 'n vet klug'
Ons bly in 'n veiligheidskompleks in die ooste van Pretoria. Al het ons twee wagte by die kompleks, is daar al by 24 eenhede ingebreek, almal op dieselfde manier.
Een aand is ons plekkie leeggedra. Ons het die Boskop-polisie geskakel, wat eers vier ure later by ons aangekom het om 'n verklaring te neem.
Niks het daarvan gekom nie, geen ondersoek.
Ek dink dat die diens wat ons kry, as jy dit wel diens kan noem, is uiters swak. 'n Mens voel nie meer veilig nie, want deesdae weet jy ook nie meer of dit veilig is al is die polisie in die ronde nie.
Misdaad word net erger en erger, niks word daaromtrent gedoen nie. Die polisie is nie reg opgelei nie, hulle lag alles af, hulle kan maar net sowel 'n verklaring neem, omdraai en dit in die naaste asblik gooi. Dit beteken niks nie.
Ek het 'n dag of so daarna die polisiekantoor gebel om 'n saaknommer te kry, niemand kon my help nie. Almal was op ete. Die vrou wat die foon geantwoord het, kon my ook nie help nie want sy was op 'n "tea break" soos sy gesê het, en ek moet weer terugskakel na 'n halfuur.
Die polisie is vandag net een vet klug.
Tanja de Beer, Pretoria-Oos
06-21-2006, 07:55 AM #13
Kans beter dat saak opgelos word as jy bekend is
My ma is op 9 Junie 1995 vermoor. Sy is deur een van haar kollegas gevind.
Die polisie se optrede was aanvanklik baie vinnig en die ondersteuning baie goed.
Dit is nou elf jaar en nog steeds is niemand in hegtenis geneem nie.
Krugersdorp se moord-en-roof-afdeling hanteer dit. Ek is nog nooit gekontak om op hoogte gehou te word van die ondersoek nie.
Ek het die polsie altyd jaarliks gekontak, maar die laaste twee jaar nie omdat dit maar 'n emosionele oomblik is om te bel en die antwoord is elke keer: die legger word nooit gesluit nie en daar is geen vordering gemaak nie.
'n Mens wonder maar net hoekom sake waar bekende mense betrokke is afgehandel kan word en ander nie?
Dink maar aan die Marike de Klerk-geval. Die polisie het baie goeie werk daar gedoen en gou iemand in hegtenis geneem.
Jaco Bouwer, Pretoria
06-21-2006, 07:58 AM #14
Moord op swaer laat leemte wat nie gevul kan word
My swaer is in November 2005 in sy huis in Rustenburg koelbloedig doodgeskiet. Die alarm het die nag afgegaan en toe hy wou reageer op 'n telefoonoproep van die sekuriteitsmense is hy in die gang van sy huis doodgeskiet.
Hy was 'n geoktrooieerde rekenmeester, die pa van drie dogters. Sy vrou het nie gewerk nie. Hy was 'n wetsgehoorsame mens en belastingbetaler wat 'n rol te speel gehad het in ons land! Hy het nie eens 'n vuurwapen besit nie en was 'n Christen.
Nodeloos om te sê tot op datum is niemand vir sy dood vasgetrek nie en dat die lewe vir ons as sy familie nooit weer dieselfde sal wees na sy dood nie.
In die ses maande na sy dood is verskeie mense in die woonbuurt waar hy in Rustenburg gewoon het, ook aangeval, doodgeskiet of verkrag.
Dorina van Niekerk
06-22-2006, 05:38 PM #15
Polisie reageer op My storie
Die Suid-Afrikaanse Polisiediens (SAPD) het kennis geneem van Beeld se ope uitnodiging aan sy lesers om hul misdaadstories te laat hoor.
Dit staan natuurlik enigiemand vry om sy/haar misdaadstorie met Beeld en sy lesers te deel, solank die inisiatief nie geag word as alternatiewe forum om polisiëringsaangeleenthede aan te spreek nie.
Die Suid-Afrikaanse Polisiediens (SAPD) beskik oor 'n wye verskeidenheid van kommunikasiekanale waardeer lede van die gemeenskap of enige ander belangegroep(e) hul behoeftes onder die aandag van die polisie kan bring. Dit sluit natuurlik polisiekantore op die nasionale, provinsiale en plaaslike vlakke in. Hulle kan of persoonlik na 'n naaste polisiestasie gaan, of telefonies met die polisie in verbinding tree.
Dit sal waardeer word indien die redaksie van Beeld dit sal oorweeg om die SAPD te nader, rakende briewe wat die SAPD se repliek sal verg. Dit sal die polisiediens in staat stel om enige onsekerheid wat mag ontstaan uit die weg te ruim.
Die Suid-Afrikaanse Polisiediens (SAPD) beskou die media as een van die belangrike rolspelers om die misdaadsituasie aan te spreek. Dit is voor die hand liggend dat die polisie nie alle teikengroepe op eie stoom kan bereik nie; derhalwe verwelkom die polisiediens alle werkwyses en/of voorstellings om sy diens aan sy kliënte te verbeter.
Senior Superintendent Mohlabi Tlomatsana
Kommunikasie en Skakeldienste,
Suid-Afrikaanse Polisidiens, Hoofkantoor
06-23-2006, 02:54 AM #16
Drankbottel val uit polisievoertuig
My neef is Saterdagaand omstreeks 21h00 in Pierre van Ryneveld, met sy aankoms by sy woning in 'n kompleks deur twee mans agtervolg en uit sy motor gedwing. Nadat hulle hom verskeie kere met die wapen oor die kop geslaan het, en hy met sy gesig op die grond beland het, het hulle hom in die bo-been geskiet.
Sy verloofde het die skoot gehoor en uitgehardloop gekom, waarna hulle die wapen teen haar keel gedruk het. Die wapen is oorgehaal, maar die skoot het nie afgegaan nie. Sy het die afstandsbeheer van die sekuriteitshek gedruk en die mans het gevlug.
Speurders van Wierdabrug-polisiekantoor was baie vinnig op die toneel, maar daar het ook polisiemanne van Lyttelton opgedaag en met die uitklim het die drankbottels sommer saam met hulle uit die voertuig geval. Die een polisieman het die drankbottel teen die muur van die kompleks gegooi, waarna my seun dit opgetel het en dit terug in die polisievoertuig gegooi het, met die woorde: "I think this belongs to you".
Sal daar ooit enigiets van die saak kom?
Dot Chalmers, Brooklyn, Pretoria
06-26-2006, 04:29 AM #17
Wat is 'n polisieman se lewe werd?
Ek is moeg vir die publiek wat veralgemeen. Ek is getroud met `n polisieman. Hy ontvang `n maandelikse gevaartoelaag van R300. Wat is sy lewe vir die SAPD werd? Dan praat ek eerder nie oor sy salaris nie.
Hulle werk onder geweldige stresvolle omstandighede. Hulle word daagliks blootgestel aan lyke en siektes. Niemand gee om vir hulle nie. Hulle moet manalleen in gevaarlike gebiede inry sonder koeëlvaste baadjies want daar is nie genoeg vir hulle beskikbaar nie.
Hulle moet ook elke dag by hul kollegas hoor dat hulle te wit is en daar nie vir hulle plek is in die SAPD nie. Hulle kry geen oortydbetaling nie, so as daardie ou by jou huis na `n inbraak kom vingerafdrukke neem na ure en oor naweke, moet jy weet hy word nie betaal nie maar doen dit uit die liefde van die saak.
As hy nie betyds opdaag nie, moet jy maar weet dat die polisiekantoor waar jy die saak by rapporteer het nie die saak aan die vingerafdrukdeskundige deurgegee het nie.
En die kanse is ook goed dat daar nie `n kar beskikbaar is nie want die bevelvoerder se vervoer huistoe is baie belangriker as die publiek se behoeftes.
Nee man, hou op kla, sê dankie. Daar is nog hier en daar `n polisiebeampte wat omgee.
My man, ek wens almal wil jou waardeer soos ek, ek is geweldig trots op jou!
Ek weet daar is nie vir jou `n toekoms in die polisie nie, maar ek respekteer die feit dat jy aanhou.
06-27-2006, 03:15 AM #18
Moet ek van die pad aftrek in so 'n situasie?
Ek wil weet of dit werklik nodig is vir die metropolisie om mense snags van die paaie af te trek? Ek het 'n week gelede myself en my seun wat saam met my in die kar was, byna in 'n baie ongemaklike situasie gehad.
Ek het die aand op die baie donker Isando-pad, wat verby Tembisa gaan, oor 'n oranje lig gery. Omdat ek al voorheen by 'n rooilig-rooftog betrokke was, is ek baie versigtig om in die donker by 'n rooi lig te stop.
As ek dus dink dat dit vir my moontlik is om oor 'n lig te beweeg sonder dat ek nodig het om te stop, sal ek nie skroom om 'n bietjie snelheid te vermeerder nie.
Nadat ek oor die lig is het ek 'n flitslig langs die pad gewaar met 'n voertuig, maar het gedink dat dit mense was wie se motor onklaar geraak het langs die pad en nou probeer om dit reg te maak.
Dit was eers toe ek die Annandale-afrit net daarna vat dat my seun vir my so ewe non-chalant sê dat dit die polisie was wat my probeer aftrek het.
Ek het my byne morsdood geskrik. Op dieselfde oomblik het ek agtertoe gekyk en gesien hoe hulle aangejaag kom. Ek het dadelik van die pad afgetrek en verwag dat hulle my gaan arresteer. Die beamptes was ongelukkig, en het gedreig om my te beboet vir die verontagsaming van 'n polisiebeampte. Ek het baie mooi aan hulle verduidelik wat gebeur het en was gelukkig om net met 'n waarskuwing los te kom.
Hierdie situasie het my al so baie laat dink. Ek is vrou-alleen met my kind op 'n donker pad reg langs Tembisa.
Wat sal enige misdadigers keer om hulle voor te doen as polisiebeamptes om mense af te trek. Het ek die reg om wel 'n polisiebeampte te verontagsaam as ek vrees vir my veiligheid in so 'n situasie? Wat staan my te doen as ek vermoed dat dit 'n poging kan wees om my te kaap of beroof?
06-27-2006, 03:22 AM #19
Pasop vir misdadigers by munisipale kantore in Pta
Ek voel dit is my plig om die gemeenskap te waarsku teen misdaad by die munisipale kantore in Pretoriusstraat in Pretoria. Daar word 'n diens gelewer vir klagtes tot en met 19:00 daagliks.
Ek was verlede week Donderdagaand daar met 'n klagte. Net toe ek by my motor inklim het 'n man 'n mes na my uitgesteek met die woorde: "Ek wil net jou selfoon hê." Hy het toe na my begin steek met die mes. Ek het sy arm vasgegryp en uit die motor geklim met sy arm steeds vasgehou.
Die volgende oomblik storm nog 'n man op my af. Albei die booswigte het losgekom en weggehardloop.
My bekommernis is dat daar vroue is wat alleen klagtes moet uitsorteer en al die straatligte is uitgegooi.
Ek het die mense die volgende dag genader om te hoor hoekom hulle nie dit veilig hou vir hul klante nie en het hulle my verseker daar is elke dag 'n polisieman aan diens. Vrydag was daar 'n polisieman wat daar rondstaan en geselsies aanknoop met doellose rondlopers. Waar was hy toe dit donker was?
Ockie Olivier, Wonderboom, Pretoria.
06-27-2006, 03:25 AM #20
Nqakula sê polisie sál doodskiet
Die polisie het die reg om hulself op enige manier te beskerm. “Dit sluit die gebruik van maksimum geweld in.”
Dít was mnr. Charles Nqakula, minister van veiligheid en sekuriteit, se woorde gister by die Uniegebou in Pretoria nadat vier polisielede die naweek in Johannesburg in ’n hinderlaag doodgeskiet is toe hulle winkelsentrum-rowers wou aankeer.
Nqakula het weer sy stelling net ná die skietery – dat enigeen wat ’n vuurwapen op ‘n polisielid rig, doodgeskiet sal word – benadruk en winkelsentrums as “sagte teikens” vir misdadigers bestempel.
“Niemand rig ’n vuurwapen op ’n ander persoon as hulle nie bedoel om daardie persoon leed aan te doen nie. Jy wíl skade aanrig.
“Sodra die polisie op ’n gebied met hoë misdaadsyfers toeslaan, skuif die misdadigers na sagter teikens. Ons moet deurdat alle plaaslike polisiekantore behoorlike hulpbronne kry, sorg dat daar geen meer sulke teikens is nie.”
Oor bespiegeling dat die rooftog met “militêre presisie” uitgevoer is – en die rowers daarom voormalige of huidigeweermag- of bevrydingsweermaglede kan wees – het Nqakula gesê die rowers “is baie goed opgelei, maar nie noodwendig deur ’n weermag nie”.
Altesame 11 verdagtes verskyn na verwagting môre in die hof nadat drie mense wat aanvanklik ook by die huis aangekeer is, gister vrygelaat is. Dié twee mans en ’n vrou is vrygelaat nadat dit uit ondervraging geblyk het hulle is bure en nie deel van die bende nie.
Twaalf pistole en ’n AK 47 is in die huis gevind, sowel as duisende rande in kontant – moontlik die rooftog by die winkelsentrum se buit.
Speurders en forensiese ondersoekers het die rowers se vesting in Morauntstraat in Jeppestown gister weer vir leidrade gefynkam.
Volgens sr. supt. Mary Martins-Engelbrecht, polisiewoordvoerder, sal die lede wat die skietery oorleef het – insp. Leonie van Heerden en sers. Willie van Niekerk – ondervra word om te bepaal hoe die hinderlaag plaasgevind het sodra hulle traumaberading ontvang het.
Die vermoorde Wes-Randse polisielede se kollegas was gister nog verpletter.
Supt. Mario Caroto, drie van die vier vermoorde lede se onmiddellike bevelvoerder, sê dit is ’n swaar tyd vir al hul kollegas, berig Pieter Jordaan.
“Maar ek dink almal besef dat hulle dapper was. Hulle het goeie rekenskap van hulself gegee teen die oormag.”
Goeie more Suid-Afrika Luther3 SA General Forum 0 12-29-2007 08:08 AM
Page generated in 0.46495 seconds with 13 queries